In en om die huis: Spinasierollade
Spinasierollade100 g Stork Bake 125 ml (½ k) koekmeel 500 ml (2 k) warm melk 250 ml (1 k) gerasperde cheddarkaas sout en vars gemaalde swartpeper 4 ekstra groot eiers, geskei 300 g spinasie, gewas, gestoom en fyn gekap
VULSEL 125 ml (½ k) songedroogde tamatie- of basiliepesto 375 ml (1½ k) gekrummelde ricottakaas 60 ml (¼ k) gekapte vars pietersielie of basilie
Voorverhit die oond tot 160 °C. Spuit ’n pan van 35 x 25 cm met kleefwerende kossproei. Voer die pan met bakpapier uit en spuit weer.
ROLLADE Maak ’n witsous met die STORK BAKE, koekmeel en warm melk. Haal van die plaat af. Voeg die kaas by en roer tot gesmelt. Geur met sout en peper. Voeg die eiergele en spinasie by en meng. Klits die eierwitte tot stywe punte vorm en vou versigtig by die spinasiemengsel in. Giet in die pan en maak bo-op gelyk.
Bak 25-30 minute tot goudbruin en gepof. Keer uit op ’n klam teedoek, rol versigtig op met die hulp van die teedoek en laat afkoel.
VULSEL Meng die pesto, ri-cotta en kruie. Rol die rollade oop wanneer dit effens afgekoel het en smeer die vulsel oor. Rol weer op, sny in skywe en sit voor met slaai.